|  |  |
| --- | --- |
|  | PRITARTAKlaipėdos rajono savivaldybės administracijos direktoriaus2020 m. vasario 28 d. įsakymu Nr. AV-469 |
|  | PATVIRTINTAGargždų lopšelio-darželio „Saulutė“ direktoriaus2020 m. kovo 2 d. įsakymu Nr. V-25 |

GARGŽDŲ LOPŠELIO-DARŽELIO „SAULUTĖ“2020–2022 METŲ STRATEGINIS PLANAS

1. **BENDROSIOS NUOSTATOS**

Gargždų lopšelio-darželio „Saulutė“ strateginio plano tikslas – efektyviai ir kokybiškai organizuoti įstaigos veiklą, telkti bendruomenę sprendžiant aktualiausias šiuolaikinio ugdymo problemas. Strateginis planas parengtas vadovaujantis Lietuvos Respublikos Švietimo įstatymu, „Lietuvos pažangos strategija „Lietuva 2030“, Valstybės Švietimo strategija 2013–2022 metams, Geros mokyklos koncepcija, patvirtinta LR Švietimo ir mokslo ministro 2015 m. gruodžio 21 d. įsakymu Nr. V-1308, Valstybinio audito ataskaita „Ar išnaudojame ikimokyklinio ugdymo galimybes sėkmingesnei vaikų ateičiai užtikrinti“ (2018 m. rugsėjo 27 d.), Klaipėdos rajono plėtros strateginiu planu 2009–2020 metams, Klaipėdos rajono savivaldybės strateginiu veiklos planu 2019–2021 metams, lopšelio-darželio nuostatais, veiklos kokybės įsivertinimo išvadomis.

 2020–2023 metų strateginį planą rengė darbo grupė, sudaryta direktoriaus 2019 m. spalio 7 d. įsakymu Nr. V-77. Rengiant strateginį planą buvo laikomasi viešumo, atvirumo ir partnerystės principų.

1. **BENDROS ŽINIOS APIE LOPŠELĮ-DARŽELĮ**

 Lopšelio-darželio veiklos pradžia ir tęstinumas:

* įsteigtas lopšelis-darželis 1981 m. kovo 2 d.;
* reorganizuotas į mokyklą-darželį 1992 m. birželio 7 d.;
* reorganizuotas į lopšelį-darželį 2011 m. rugsėjo 1 d.

Teisinė forma – biudžetinė įstaiga.

Priklausomybė – savivaldybės mokykla.

Savininkas – Klaipėdos rajono savivaldybė.

 Savininko teises ir pareigas įgyvendinanti institucija – Klaipėdos rajono savivaldybės taryba.

 Lopšelio-darželio buveinė – Vingio g. 4, LT-96138 Gargždai.

Institucijos grupė – neformaliojo švietimo mokykla.

Institucijos tipas – lopšelis-darželis.

Pagrindinė paskirtis – ikimokykliniam ugdymui skirta mokykla.

Mokymo kalba – lietuvių.

 Mokymo forma – dieninė.

1. SITUACIJOS ANALIZĖ

IŠORĖS KONTEKSTAS (PEST ANALIZĖ)

 POLITINIAI IR TEISINIAI VEIKSNIAI

 Pagrindinius valstybės švietimo poreikius įvardija Valstybės pažangos strategija „Lietuvos pažangos strategija „Lietuva 2030“, iškėlusi sumanios Lietuvos viziją. Visuomenė turi tapti veikli, solidari, nuolat besimokanti. Kiekvienas asmuo – atviras kaitai, kūrybingas ir atsakingas. Todėl švietimui tenka pareiga sutelkti švietimo bendruomenę ir visus Lietuvos žmones (solidarumas), nuolat kryptingai lavintis (mokymasis) siekiant asmeninės ir šalies sėkmės (veiklumas). Lietuvos švietimo vizija – kiekvienas mažas, jaunas ir suaugęs žmogus Lietuvoje siekia ir nesunkiai randa kur mokytis, šalies švietimo sistemą sudaro valstybinės, savivaldybių ir nevalstybinės nuolat tobulėjančios ir bendradarbiaujančios švietimo įstaigos ir paslaugos, teikiamos autoritetą visuomenėje turinčių švietimo darbuotojų, palaikančių nuolatinę visuomeninę diskusiją dėl šalies švietimo plėtotės, Lietuvos žmonių asmeninės sėkmės ir kultūros bei ūkio plėtros.

 2013–2022 metų valstybinėje švietimo strategijoje siekiama reaguoti į dabartines pedagoginės bendruomenės aktualijas, spręsti švietimo srities problemas. Pagrindinis dokumento strateginis tikslas – paversti Lietuvos švietimą tvariu pagrindu valstybės gerovės kėlimui, veržliam ir savarankiškam žmogui, atsakingai ir solidariai kuriančiam savo, Lietuvos ir pasaulio ateitį.

 Daugelis Lietuvos Respublikos Vyriausybės įgyvendinamų priemonių palankios ikimokyklinio ir priešmokyklinio ugdymo institucijoms, siekiant didinti ugdymo prieinamumą, kokybę bei veiksmingumą: Švietimo įstatymo pakeitimo įstatymas (2011-03-17 Nr. XI-1281); Ikimokyklinio ir priešmokyklinio ugdymo plėtros programos (2011-03-01 Nr. V-350) ir kiti dokumentai sudaro prielaidas liberalizuoti švietimo paslaugų teikimą, reglamentuoja šiuolaikišką požiūrį į švietimo įstaigų veiklos kokybės stebėseną ir priežiūrą, formuoja naują bendruomenės požiūrį į lopšelį-darželį, neformaliojo švietimo mokyklą, kaip šeimos pagalbininkę vaiko ugdymui ir auklėjimui. Seimas pritarė Sveikatos apsaugos ministerijos iniciatyvai 2020 metus paskelbti Vaikų emocinės gerovės metais, taip siekiama sudaryti kuo palankesnes sąlygas vaiko emocinės gerovės kūrimui Lietuvoje.

 Klaipėdos rajono 2009–2020 plėtros strateginiame plane taip pat didelis dėmesys skiriamas švietimui, viena iš strateginės veiklos krypčių – išsilavinusios, kultūringos, sveikos ir pažangios visuomenės kūrimas, tikslai: didinti švietimo prieinamumą; teikti kokybiškas, šiuolaikiškas ugdymo paslaugas; modernizuoti ir atnaujinti ugdymo įstaigų infrastruktūrą; sudaryti sąlygas skatinti vaikų ir jaunimo užimtumą bei socializaciją.

**EKONOMINIAI VEIKSNIAI**

Švietimui Lietuvoje BVP dalis yra skiriama didesnė už ES šalių vidurkį, tai sudaro palankias sąlygas siekti iškeltų strateginių tikslų. Įstatymiškai įtvirtintos švietimo finansavimo nuostatos (mokinio krepšelis) atskleidžia valstybės požiūrio į švietimą svarbą.

Ikimokyklinio ugdymo finansavimo Lietuvoje pokyčiuose ypač svarbūs yra trys dalykai: pirma - IU krepšelio įvedimas, t. y. principo „pinigai paskui mokinį“ taikymas ikimokykliniame ugdyme. Antra - privačių ikimokyklinio ugdymo teikėjų atsiradimas ir tam tikrų rinkos elementų ikimokykliniame ugdyme taikymas. Trečia - Lietuvos Respublikos gyventojų pajamų mokesčio įstatymas suteikia galimybę panaudoti 1,2 % įstaigos reikmėms, pagerina lopšelio-darželio materialinę ir intelektinę bazę.

 Bendrieji Lietuvos ekonominiai rodikliai turi įtakos įstaigos veiklai: mokymo lėšų pakanka ugdymo planui realizuoti, mokytojų kvalifikacijai tobulinti, metodinėms priemonėms įsigyti; biudžeto lėšų, skiriamų aplinkai, pakanka pačioms būtiniausioms išlaidoms finansuoti, tačiau jų nepakanka norint įgyvendinti higienos normas. Finansavimas nėra pakankamas, nuolat tenka taupyti, rinktis.

Klaipėdos rajono ikimokyklinės įstaigos, finansuojamos iš valstybės ir savivaldybės biudžetų bei tėvų mokamo dalinio mokesčio už ugdymą.

**SOCIALINIAI VEIKSNIAI**

 Vertinant socialinių veiksnių įtaką ikimokyklinio ir priešmokyklinio ugdymo įstaigai, svarbus veiksnys yra nuolat mažėjantis gimstamumas šalyje, sparti žmonių emigracija **–** išvykusiųjų skaičius net tris kartus viršija į šalį atvykusiųjų skaičių. Neramina ir ugdymo įstaigas skatina koreguoti savo veiklos kryptis Lietuvoje nuolat augantis vaikų su specialiaisiais poreikiais skaičius, kurie taip pat turi turėti galimybę ugdytis jiems priimtinomis sąlygomis. Ypač daug vaikų šalyje turinčių kalbos ir kitų komunikacijos sutrikimų.

 Mūsų rajone švietimui skiriamas didelis dėmesys, tai patvirtina ir Klaipėdos rajono vizija iki 2020 metų **–** „Klaipėdos rajonas – subalansuotas kraštas Vakarų Lietuvoje, kuriame ekonominė nauda neužgožia socialinės, aplinkosauginės ir kultūrinės aplinkos, strateginis tikslas – prieinama šiuolaikiška švietimo sistema ir užtikrintas vaikų bei jaunimo užimtumas ir jo įgyvendinimo uždaviniai: didinti švietimo prieinamumą; teikti kokybiškas, šiuolaikiškas ugdymo paslaugas; modernizuoti ir atnaujinti ugdymo įstaigų infrastruktūrą; sudaryti sąlygas skatinti vaikų ir jaunimo užimtumą bei socializaciją, atspindi rajono politikų rūpestį socialinių problemų sprendimui rajone“.

 Skirtingai nei daugumoje respublikos rajonų, Klaipėdos rajone išlieka institucinio ikimokyklinio ugdymo problema, ypač Gargždų mieste. Nors kasmet steigiamos naujos grupės, vietų lopšeliuose-darželiuose vis dar trūksta.

**TECHNOLOGINIAI VEIKSNIAI**

 Informacinės ir komunikacinės technologijos vis labiau veikia ugdymo (-si) metodus, daro įtaką ne tik ugdymo turiniui, bet ir visam ugdymo procesui, todėl tampa svarbiu veiksniu modernizuojant ikimokyklinio ugdymo įstaigą, siekiant naujų kompetencijų ir kvalifikacijų, teikiant informaciją visuomenei ir socialiniams partneriams. Auga viešųjų paslaugų perkėlimas į elektroninę erdvę, informacija apie įstaigų vykdomas funkcijas ir teikiamas paslaugas yra pateikiama įstaigų internetinėse svetainėse. Kuriamos ir tobulinamos įvairios elektroninės duomenų bazės.

**VIDINIŲ IŠTEKLIŲ ANALIZĖ**

 **TEISINĖ BAZĖ**

 Lopšelis-darželis yra viešasis juridinis asmuo, turintis antspaudą, atsiskaitomąją ir kitas sąskaitas Lietuvos Respublikos įregistruotuose bankuose, atributiką, savo veikloje vadovaujasi pagrindiniais norminiais teisės aktais: Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos darbo kodeksu, Lietuvos Respublikos švietimo įstatymu, Vaiko gerovės valstybės politikos koncepcija, Lietuvos Respublikos Vyriausybės nutarimais, švietimo ir mokslo, sveikatos apsaugos, kitų ministerijų įsakymais ir norminiais aktais, Klaipėdos rajono savivaldybės tarybos sprendimais, Klaipėdos rajono administracijos direktoriaus įsakymais, Klaipėdos rajono savivaldybės administracijos Švietimo skyriaus vedėjo įsakymais, lopšelio-darželio nuostatais ir kitais teisės aktais, reglamentuojančiais įstaigos veiklą. Savininko teises įgyvendina Klaipėdos rajono savivaldybė.

Lopšelyje-darželyje steigiamos: ankstyvojo amžiaus ugdymo grupės 2–3 metų vaikams, ikimokyklinio amžiaus grupės 3–5/6 metų vaikams, priešmokyklinio ugdymo grupės 5–6/7 metų vaikams. Lopšelyje-darželyje ugdosi apie 230 vaikų.

.

 **ŽMOGIŠKIEJI IŠTEKLIAI**

 Lopšeliui-darželiui patvirtinti 58,7 etatai, dirba 60 darbuotojų, iš jų 23 pedagogai. Pedagogai pagal kvalifikacines kategorijas: 6 atestuoti auklėtojo/mokytojo/logopedo metodininko kvalifikacinei kategorijai, 11 atestuoti vyresniojo auklėtojo/mokytojo kvalifikacinei kategorijai, 3 turi auklėtojo/mokytojo kvalifikacinę kategoriją, 3 pedagogai šiuo metu studijuoja ikimokyklinę pedagogiką. Šiuo metu įstaigai vadovauja direktoriaus pavaduotojas ugdymui laikinai einantis direktoriaus pareigas. Sveikatos priežiūros funkcijas atlieka Klaipėdos rajono visuomenės sveikatos biuras. Psichologinę pagalbą teikia Klaipėdos rajono PPT psichologas.

 **PLANAVIMO SISTEMA**

 Įstaiga savo veiklą planuoja rengdama trejų arba penkių metų strateginį planą, metinius veiklos planus. Lopšelio-darželio metodinė grupė, savivaldos institucijos savo veiklą planuoja mokslo metams. Priešmokyklinio ir ikimokyklinio ugdymo pedagogai rengia metinius ugdomosios veiklos planus, planuoja kasdieninę veiklą.

**FINANSINIAI IŠTEKLIAI**

Lopšelis-darželis finansuojamas iš trijų pagrindinių šaltinių, tai: specialios tikslinės valstybės biudžeto dotacijos (ikimokyklinio ugdymo krepšelis), savininko (savivaldybės) asignavimai ir specialiosios programos. Reikšmingą finansinę paramą lopšelis-darželis gauna iš fizinių asmenų 1,2 proc. pajamų mokesčio paramos. Įstaiga dalyvauja Europos Sąjungos ir Lietuvos Respublikos žemės ūkio ministerijos lėšomis finansuojamose programose „Pienas vaikams ir „Vaisių vartojimo skatinimas mokyklose“.

**INFORMACINĖS IR KOMUNIKACIJOS SISTEMOS**

 Lopšelyje-darželyje eksploatuojama 21 kompiuteris su internetine prieiga. Naudojamos buhalterinės apskaitos, pagal VSAFAS standartus, elektroninės programos: „Finalga“, „Finas“, „Finetas“. Įstaigoje įdiegta elektroninė dokumentų valdymo sistema „Kontora“. Žinios apie mokinius ir pedagogus kaupiamos ir pateikiamos suinteresuotoms institucijoms programose „Mokinių registras“ ir „Pedagogų registras“. Ugdymo proceso informacija įstaigos bendruomenei teikiama ir fiksuojama e. sistemoje [www.musudarzelis.lt](http://www.musudarzelis.lt). Informacija apie nemokamą vaikų maitinimą pateikiama elektroniniame Mokinių nemokamo maitinimo žurnale. Įstaiga turi keturias fiksuoto telefoninio ryšio linijas. Informacija apie lopšelio-darželio veiklą pateikiama internetinėje svetainėje [www.gargzdusaulute.lt](http://www.gargzdusaulute.lt).

 VIDAUS KONTROLĖS SISTEMA

Švietimo stebėseną lopšelis-darželis vykdo pagal Klaipėdos rajono savivaldybės administracijos direktoriaus patvirtintus švietimo stebėsenos rodiklius ir nustatytą tvarką. Pedagogai mokslo metų pabaigoje analizuoja savo veiklos rezultatus, susisteminti duomenys pateikiami įstaigos elektroninėje pedagogų savianalizės programoje. Kasmet vykdomas veiklos kokybės įsivertinimas. Finansų kontrolė atliekama vadovaujantis direktoriaus įsakymu patvirtintomis Finansų kontrolės taisyklėmis.

**IV. 2015–2019 METŲ STRATEGINIO PLANO VEIKSMINGUMO ANALIZĖ**

|  |
| --- |
| **1 TIKSLAS. SKATINTI SOCIALIAI AKTYVIĄ, SOLIDARIĄ, ATSAKINGĄ, PAŽANGOS SIEKIANČIĄ BENDRUOMENĘ** |
| **UŽDAVINYS** | **PASIEKTAS REZULTATAS** |
| 1. Nuolat tobulinti kvalifikaciją realioje ir virtualioje aplinkoje, perimti šalies ir tarptautinę patirtį | Pedagogai, atsižvelgiant į įstaigos tikslus, tikslingai tobulino dalykines ir bendrąsias kompetencijas dalyvaudami seminaruose, konferencijos, metodiniuose renginiuose, edukacinėse išvykose ir savišvietos būdu. Profesines kompetencijas tobulino ne mažiau kaip 5 dienas per metus, priežiūrą įgyvendino direktoriaus pavaduotojas ugdymui, tvirtindamas pedagogų prašymus vykti į kvalifikacijos tobulinimo renginius. 6 pedagogai atestavosi ir įgijo aukštesnę kvalifikacinę kategoriją – 4 pedagogams suteiktos vyresniojo auklėtojo, 2 pedagogams auklėtojo metodininko kvalifikacinės kategorijos. 2017 m. vadovai pasitvirtino turimą pirmąją vadovo kvalifikacinę kategoriją.Pedagogai daugiausia dėmesio skyrė tobulinant kvalifikaciją susijusią su vaikų emociniu ir fiziniu saugumu, pagalba vaiko pažangai, vaikų kūrybiškumo ugdymu, šiuolaikinių ugdymo metodų taikymu bei bendradarbiavimu su ugdytinių tėvais. Įgytų žinių skaidą pedagogai vykdė metodinių pasitarimų metu bei pateikdami mokslo metų savianalizes. Nuo 2018 m. įstaigos komanda dalyvauja nacionaliniame projekte „Lyderių laikas 3“, kuriame tobulina savo lyderystės gebėjimus kuriant ir įgyvendinant sisteminius šiuolaikiško ugdymo pokyčius. L. e. direktorės pareigas Lina Petrauskienė yra šio projekto įgyvendinimo Klaipėdos rajone kūrybinės grupės narė. Taikant kolegialaus bendravimo principą mokytojų padėjėjos tampa aktyviomis ugdymo proceso dalyvėmis. Siekiant suteikti žinių apie šiuolaikinius reikalavimus atitinkančias kompetencijas, sistemingai organizavome mokymus bei tikslines konsultacijas. Vyko mokymai šiomis temomis: „Vaiko emocijų ir elgesio sunkumai bei jų sprendimas bendradarbiaujant“, „Vaiko fizinio bei emocinio saugumo užtikrinimas“, „Vaiko poreikių tenkinimas“ ir „Pagalba pedagogams ugdomojoje veikloje“.  |
| 2. Vykdyti realių sėkmės istorijų sklaidą | Pedagogai ir vadovai vykdė pažangiosios patirties sklaidą. Pažymėtini patirties sklaidos renginiai: „Edukacinių aplinkų kūrimo vaikų ugdymui“ patirtis pristatyta Mažeikių ir Alytaus rajono kolegoms, „Aš saugus kai žinau“ įstaigos projektinė patirtis pristatyta respublikinėje metodinėje-praktinėje konferencijoje „Sveikos gyvensenos įtaka tolimesniam vaiko asmenybės vystymuisi“ (Vilnius), „Įsivertinimo duomenų panaudojimas įstaigos veiklos kokybės gerinimui“ respublikinėje ikimokyklinio ugdymo įstaigų vadovų konferencijoje „Vadovavimas šiuolaikinei mokyklai: ką išsaugoti ir ką keisti?, dalinomės patirtimi atnaujinant ikimokyklinio ugdymo programą Klaipėdos miesto ikimokyklinio ugdymo pedagogų metodiniame renginyje su Klaipėdos miesto kolegėmis, taip pat parengėme 12 akad. val. kvalifikacijos tobulinimo programą „Ikimokyklinio ugdymo programų atnaujinimas“, organizavome seminarą Klaipėdos rajono ikimokyklinio ugdymo pedagogams, rajono ikimokyklinio ir priešmokyklinio ugdymo metodinio būrelio renginyje darbo grupė pristatė įstaigoje parengtą „Savęs vertinimo instrumentų paketą“. Respublikinėse „Saulučių“ sambūrio konferencijose pristatėme pranešimus: Telšiuose „Šiuolaikinis vaikas ir jo žaidimų įvairovė“, Raseiniuose tarptautinio projekto „Pasakyk pasauliui „Labas“ patirtis, Jonavoje įstaigos komandinio darbo patirtis „Būti komandos dalimi“. Organizavome seminarą „Pirmieji pagalbos žingsniai šeimai pastebėjus vaiko raidos sutrikimus“. Įstaigos geroji darbo patirtis su spec. poreikių vaikais taip pat buvo pristatyta Vilniuje respublikinėje metodinėje-praktinėje konferencijoje ,,Vaikų, turinčių specialiųjų ugdymosi poreikių, ikimokyklinio ugdymo įstaigose organizavimo geroji patirtis“. Skaitytas pranešimas ,,Komandinio darbo įžvalgos, ugdant vaikų, turinčių spec. poreikių, jausmus ir jutimus.Respublikinėje švietimo įstaigų projektų parodoje – mini mokymai „Projektų mugė“ gausiai pristatyta geroji patirtis. Parengti stendiniai pranešimai – „Sveikai gyvenu, laimingas esu“, „Įsupkime gerumą“, „Pasakyk pasauliui labas“, „Mes Lietuvos piliečiai“, „Skaitantys vaikų darželiai“, ,,Komandinio darbo įžvalgos, ugdant vaikų, turinčių specialiųjų poreikių, jausmus ir jutimus“, ,,Tarp institucinis bendravimas ir bendradarbiavimas. Nuo ikimokyklinuko iki gimnazisto. Įstaigos bendruomenės pastangos buvo įvertintos nominacija „Už socialinės integracijos skatinimą“.Logopedė Ona Meškienė dalinosi patirtimi su respublikos kolegėmis informaciniame leidinyje „Švietimo naujienos“ pateikdama garsų žaidimų panaudojimo patirtį (straipsnis „Stendinis pranešimas „Garsų žaidimai“, 2017 Nr. 7 (373), direktoriaus pavaduotoja ugdymui Lina Petrauskienė informaciniame leidinyje dalinosi mintimis apie bendrosios priešmokyklinio ugdymo programos įgyvendinimą (Bendroji priešmokyklinio ugdymo programa – kokybiško ugdymo gairės, 2016 Nr. 365).Pedagogės ir vadovės dalinosi sukaupta patirtimi rajono LL3 veiklose. Įstaigos LL3 komanda (L. Petrauskienė, S. Petrusevičienė, L. Tamošauskienė, A. Daukšienė) dalyvavo pedagogų mainų veikloje su Vėžaičių lopšeliu-darželiu, ši veikla buvo ypač prasminga ir naudinga, kadangi mokytojos turėjo galimybę vienu metu ir dalintis patirtimi, ir pasisemti patirties. |
| 2 TIKSLAS. SUDARYTI VAIKAMS PALANKIAS GALIMYBES IŠSISKLEISTI INDIVIDUALIEMS GEBĖJIMAMS IR REALIZUOTI SPECIALIUOSIUS POREIKIUS |
| **UŽDAVINYS** | **PASIEKTAS REZULTATAS** |
| 1. Atnaujinti įstaigos ikimokyklinio ugdymo programą | Įgyvendinant šį uždavinį daug dėmesio skyrėme naujausių ikimokyklinį ugdymą reglamentuojančių rekomendacijų („Ikimokyklinio amžiaus vaikų pasiekimų aprašas“ (2014), „Ikimokyklinio ugdymo metodinės rekomendacijos“ (2015) analizei ir diskusijoms apie tai, kiek mes patys esame pažengę kaitos kryptimi. Vadovaudamiesi šiuolaikinio kokybiško ikimokyklinio ugdymo samprata, atnaujinome įstaigos ikimokyklinio ugdymo programą „Augu ir kuriu“, ikimokyklinio amžiaus vaikų pasiekimų aprašą ir ugdomosios veiklos planavimo modelį. |
| 2. Tobulinti vaikų socialinį emocinį ugdymą (SEU) | Vienas iš esminių vaikų ugdymosi kokybės kriterijų – vaiko socialinės emocinės raidos skatinimas, todėl šiai veiklos sričiai skiriame ypatingą dėmesį. Vaikų socialinis emocinis ugdymas integruojamas į kasdieninę vaikų veiklą. Priešmokyklinio ugdymo grupės kasmet įgyvendina socialinių įgūdžių programas „Zipio draugai“, „Laikas kartu“. Eilę metų įstaigoje įgyvendinamas tarptautinis tolerancijos projektas „Pasakyk pasauliui Labas“. Šį projektą įgyvendinome bendradarbiaudami su Lenkijos, Kroatijos, Gambijos, Indijos šalių vaikų darželiais. Vaikų socialinį emocinį ugdymą įvairinome prevencinėmis veiklomis, kuriose kartu su vaikais dalyvauja tėvai, kiti šeimos nariai. Organizavome akcijas: „Dovanoju šypseną‘‘, „Arbata su draugu“, „Nustokime barti, pradėkime girti“, „Veiksmo savaitė Be patyčių“, „Tolerancijos diena“, „Šaukštelis gerumo“, „Pyragų diena“.2015 m., įstaigoje pradėjus dirbti psichologui, psichologinė pagalba vaikui ir jo šeimai bei pedagogams tapo veiksmingesnė. Vaikams savalaikiškiau nustatomi psichologiniai poreikiai, teikiama nuosekli ir profesionali pagalba. Ugdytinių tėvai ir pedagogai konsultuojami individualiai, skaitomos paskaitos - „Vaikų drausminimo būdai“, „Vaikų baimės“, „Vaiko adaptacija darželyje“. Pedagogams organizuotas seminaras „Kaip užtikrinti drausmingą vaikų elgesį“, aptarnaujantis personalas išklausė paskaitą „Vaiko poreikiai“.2016 m. įstaigoje pradėtos įgyvendinti švietimo ir mokslo ministerijos rekomendacijos, susijusios su smurto ir patyčių artimoje aplinkoje prevencija. Parengtas „Smurto ir patyčių prevencijos, intervencijos ir stebėsenos vykdymo tvarkos aprašas“, patvirtinta smurto ir patyčių prevencinė darbo grupė, pakoreguoti įstaigos veiklos dokumentai (ugdymo sutartys, darbo tvarkos taisyklės, pareigybių aprašymai), kuriuose akcentuojamos privalomos priemonės ir atsakomybė smurto ir patyčių prieš vaikus atvejais. Surengti mokymai įstaigos darbuotojams (pedagogams ir kt. personalui): „Tinkamas elgesys krizių metu“, „Smurtą patiriančio vaiko atpažinimas“. Siekiant ugdyti vaikų saugumo įgūdžius, pedagogai, padedant tėvams, sistemingai organizavo išvykas, susitikimus su policijos, gaisrinės darbuotojais, medikais. 2017 metais įstaigos vaikų komanda dalyvavo Klaipėdos Apskrities vyriausiojo policijos komisariato organizuotame saugiausio Klaipėdos rajono darželio konkurse, kur tapome šio konkurso nugalėtojais, buvome apdovanoti savivaldybės švietimo padalinio ir policijos įsteigtais prizais: diplomu, saugiausio darželio lenta ir pereinamąja taure.Siekiant formuoti vaikų geranoriškus santykius bei gebėjimą reikšti emocijas, tikslinėms vaikų grupėms, psichologė vykdė programą „Kelionė pasakų labirintais“, organizavo edukacinius užsiėmimus „Pykčio valdymo žaidimai“ ir „Surask draugą“. Organizavo ciklą grupinių užsiėmimų tėvams „Laiptai. Kartu gali būti lengva“, skaitė paskaitą tėvams, besiruošiantiems vaikus atvesti į darželį, tema „Vaiko adaptacija darželyje, kaip jai pasiruošti, ko tikėtis“.Ypatingą dėmesį skiriame savitai besivystančių ir specialiųjų ugdymosi poreikių turinčių vaikų ugdymui(-si). 2018 m. gegužės mėnesį, įstaigoje pradėjus dirbti specialiajai pedagogei, pagalba vaikui ir jo šeimai bei pedagogams tapo dar veiksmingesnė. Darniai dirbant pagalbos vaikui, šeimai specialistų komandai, operatyviau nustatomi vaikams specialieji poreikiai, teikiama nuoseklesnė pagalba.  |
| 3. Skatinti saviraiškos puoselėjimui palankią kultūrą |  Bendradarbiaujant su vaiko šeima ir socialiniais partneriais įgyvendinta daug vaikų kūrybiškumą ir saviraišką skatinančių tarptautinių, respublikinių, rajoninių ir vietinių projektų, renginių. Pažymėtinas, tradiciniu tapęs, rajono ikimokyklinių įstaigų teatrinės veiklos apžiūra-festivalis „Bebenčiuko teatras“, kuris buvo organizuotas 2016 ir 2019 metais. Šio renginio populiarumas ne mažėja, vidutiniškai renginyje dalyvauja 11 įstaigų. 2016 m. mūsų įstaigos vaikai parodė spektaklį pagal Lietuvių liaudies pasaką „Vilko popieriai“, o 2019 metais inscenizaciją „Vilkas ir ožiukai“ pagal lietuvių liaudies pasaką, abu pasirodymai pelnė pirmąsias vietas.. 2017 ir 2019 metais įstaigos vaikai, parengti meninio ugdymo pedagogės Šarūnės Petruškevičienės, sėkmingai pasirodė dainų apžiūroje „Augino močiutė“. Paskatinti mokytojų, vaikai turėjo galimybę dalyvauti įvairiuose rajono ir respublikos mastu įgyvendinamuose konkursuose, projektuose, parodose, akcijose: respublikinė priešmokyklinio amžiaus vaikų kūrybinių darbų paroda „Namai ten, kur gyveni“, respublikiniame kūrybiniame projekte „Rodos, jau girdžiu, kaip sunkiai kalas žodis, daigas, paukštis ir gerumas“, respublikinėje kūrybinėje darbų parodoje „Sveiki sugrįžę paukšteliai“, pilietinė iniciatyva „Gyvasis tautos žiedas“, skirtas Lietuvos Nepriklausomybės atkūrimui paminėti ir kt. Rajoniniame šaškių konkurse „Baltieji pradeda“ įstaigos ugdytinis užėmė pirmąją vietą. Labai prasmingas dalyvavimas ne tik ugdytiniams, bet ir visai įstaigos bendruomenei - akcija „Lietaus vaikai“, kurią organizavo Lietuvos autizmo asociacija. Vaikai pasodino „Supratimo medį“ – tai išminties, bendrystės bei vilties augti kartu simbolis. Puoselėjant vaikų saviraišką įstaigos bendruomenė įspūdingai įsiliejo į miesto bendruomenės organizuojamą velykinę akciją ,,Margučių pieva“ ir kt. renginius. Skatinant vaikų patirtinį ugdymąsi bei plėtojant įstaigos bendruomenės bendruomeniškumą, kūrybiškai įgyvendinome projektą ,,Tradicijos šeimai“. Projektas finansuotas pagal Klaipėdos rajono etninės kultūros plėtros 2015–2017 metų programą. Projekto eigoje buvo organizuojami kalendorinių švenčių vakarojimai vaikams ir jų šeimoms, veikė etnomokyklėlė, skirta 2–3 metų vaikų tėvams, kurių metu mamos su mažyliais mokėsi tradicinių mylavimų, kykavimų, lopšinių, žaidimų, sužinojo jų naudą vaiko vystymuisi. Pažymėtinas Dagos šventės renginys, kurio metu šokių, liaudės žaidimų sūkuryje sukosi ne tik vaikai, bet ir jų tėveliai, seneliai, įstaigos bendruomenė bei Gargždų folklorinio ansamblio „Cyrulelis“ dalyviai. Įstaigos bendruomenė kartu su kitomis rajono institucijomis dalyvavo organizuojant ir įgyvendinant projektą „Įsupkime gerumą“: parengė metodinę medžiagą, organizavo respublikinę akciją „Mes skirtingi, mes panašūs“, inicijavo vaikų kūrybinių darbų parodą „Gerumo dėžutė“. Projekto veiklos patirtis pristatyta baigiamojoje konferencijoje. Tenkinant vaikų saviraiškos poreikius bei skatinant patirtinį ugdymąsi 2018 metais įgyvendinome lopšelio-darželio bendruomenę sutelkusį projektą, skirtą Lietuvos valstybės nepriklausomybės atkūrimo 100-mečiui pažymėti, kurio metu organizavome: vaikų dainų ir šokių šventę, kūrybinių darbų parodą „Mano šalis Lietuva“, trispalvių apyrankių pynimo ir „švelniukų“ gaminimo akcijas, senelių ir vaikų vakarojimą-viktoriną „Lietuvos šalelėj, žaliojoj girelėj“ ir kitus renginius.  |
| 4.Modernizuoti ugdymo priemones | Atsižvelgdami į šiuolaikinio vaiko poreikius bei kokybiško ugdymo kriterijus, nuolat turtinome, modernizavome ugdymo priemones. Visas grupes aprūpinome nešiojamais kompiuteriais, vaizdo projektoriais ir spausdintuvais. Visose grupėse yra internetinis ryšys. Taip pat įsigijome vieną interaktyvią lentą, garso sistemą Yamaha, knygų su graso ir vaizdo signalais, kurių veiksena pagrįsta naujomis technologijomis, žaislų ir kitų ugdymo priemonių, atitinkančių konkrečios grupės vaikų poreikius.  |
| 5. Tobulinti edukacines erdves | Siekdami užtikrinti saugias, funkcionalias ir patrauklias sąlygas vaikų ugdomajai veiklai, grupės ir kiemo erdvės buvo nuolat rūpestingai prižiūrimos, atnaujinamos, bei kūrybiškai panaudojamos ugdymui. Atsižvelgiant į turimus materialinius resursus, lauko erdves papildėme 6 naujais įrenginiais. Kiemo teritorijoje pastatėme dvi sūpuoklės, dvi čiuožyklas ir vieną sukamą karuselę. Padedant ugdytinių tėvams, buvo perdažyti visi senesni lauko įrengimai, nupirktas naujas namelis-pavėsinė vaikų kūrybiniams žaidimams, įrengti nauji gėlynai, praturtinti turimi. Įstaiga dalyvavo nacionaliniame geriausiai tvarkomų mokyklų edukacinių erdvių apžiūroje-konkurse, už sistemingą edukacinių erdvių puoselėjimą buvome apdovanoti Klaipėdos rajono savivaldybės mero padėkos raštu. |
| 6. Gerinti higienines ir vaikų saugumo sąlygas | Lopšelio-darželio aplinka iš dalies atitinka Lietuvos higienos normos HN 75:2016 reikalavimus, įstaiga turi ikimokyklinio ugdymo veiklai vykdyti leidimą-higienos pasą. 2018 m. kovo 21 d. visuomenės sveikatos centro atlikto patikrinimo metu nustatyti pažeidimai, susiję su tualetų ir prausyklų sienų ir grindų dangų susidėvėjimu. Dėl įstaigos patalpų remonto poreikio ne kartą buvo kreiptasi į Klaipėdos rajono savivaldybę. Lopšelyje-darželyje teikiamos vaikų maitinimo paslaugos, šiai veiklai vykdyti įstaiga turi Maisto tvarkymo subjekto patvirtinimo pažymėjimą. Vadovaujantis Klaipėdos valstybinės maisto ir veterinarijos tarnybos 2017-05-23, patikrinimo aktu Nr. 37VMĮP-218, nenustačius maisto gaminimo pažeidimų, įstaiga įtraukta į mažos rizikos grupę.Siekiant vaikų saugumo, įsivertinome lopšelio-darželio kieme anksčiau pastatytų įrengimų saugumą, pagal naujai patvirtintą ikimokyklinio ugdymo mokyklų higienos normą. Atsižvelgiant į pateiktą ataskaitą teko daug ką keisti, o kai kurių įrengimų ir visai atsisakyti.  |
| **3 TIKSLAS. TOBULINTI DUOMENŲ ANALIZE IR ĮSIVERTINIMU GRĮSTĄ ĮSTAIGOS KULTŪRĄ.** |
| **UŽDAVINYS** | **PASIEKTAS REZULTATAS** |
| 1. Įsivertinti įstaigos veiklos kokybę | Siekdami geresnių veiklos rezultatų, sistemingai atliekame veiklos kokybės įsivertinimą. Įsivertinome 4 veiklos srities „Parama ir pagalba vaikui, šeimai“ temos Vaiko poreikių tenkinimas šiuos rodiklius: „Psichologinė ir socialinė pagalba“; „Vaiko sveikatos stiprinimas“; „Pagalba specialiųjų poreikių vaikams“ ir temą „Parama ir pagalba šeimai“. Nustatyta, kad visi vertinti rodikliai atitinka trečiąjį lygį ir yra ryškių ketvirto lygio požymių. Taip pat buvo įsivertinta 1 veiklos srities „IUM kultūra“ temos Etosas šie rodikliai: „Vaikų kultūra“, „Aplinkos svetingumas, saugumas, estetika“, „IUM mikroklimatas“, „Lygių galimybių suteikimas ir teisingumas“, „Tradicijos“. Nustatyta, kad visi vertinti rodikliai atitinka trečiąjį lygį. Įsivertinome temos Mokyklos įvaizdis rodiklius: „Tapatumo ir pasididžiavimo jausmas“, „Mokyklos populiarumas ir prestižas“, „Įvaizdžio kūrimo kultūra“. Nustatyta, kad visi vertinti rodikliai atitinka trečiąjį lygį bei išsiaiškinome daugumos (vidutiniškai 95 proc.) apklausoje dalyvavusių bendruomenės narių nuomonę – mokykla yra gera, ją noriai renkasi tėvai savo vaikams, nes joje dirba stiprūs pedagogai ir pagalbos vaikui, šeimai specialistai, užtikrinama gera ugdymo kokybė, vyrauja teigiamas požiūris į naujoves, pedagogai dalinasi gerąja patirtimi šalies ir tarptautinių lygiu, yra geras informacinių komunikacinių technologijų lygis. Įsivertinant įstaigos veiklos kokybę sistemingai buvo vykdoma ugdomosios veiklos organizavimo ir planavimo priežiūra, siekiant išsiaiškinti, kiek įstaigoje organizuojamas ugdymas atitinka šiuolaikišką į vaiką orientuoto ugdymo koncepciją. Priežiūros prioritetinės ugdomosios veiklos sritys - vaiko pažangos ir pasiekimų stebėjimas, fiksavimas bei tėvų informavimas apie vaiko ugdymosi pasiekimus kokybė bei sąlygų sudarymas patirtiniam vaikų ugdymui. Priežiūros metu nustatyta, kad daugumos pedagogių organizuojama ugdomoji veikla ir planavimas atitinka šiuolaikiško, kokybiško ikimokyklinio ugdymo rekomendacijas, pastebėti pozityvūs pokyčiai lyginant su anksčiau vykdytos priežiūros rezultatais. |
| 2. Tobulinti pedagogų veiklos savianalizės elektroninę duomenų sistemą | Siekdami glaudesnės sąveikos ir nuoseklesnio tėvų informavimo, 2015 metais prisijungėme prie informacinės sistemos „Mūsų darželis“. Naudodamiesi šia sistema tėvai gali matyti, ką darželyje veikė jų vaikas, susipažinti su veikla, vaiko ugdymosi pasiekimais, auklėtojos ir specialistų rekomendacijomis ir kt. Sistemoje taip pat talpinami pakvietimai į susirinkimus, nuorodos į švietėjiškus straipsnius, vaizdinė medžiaga, anketos ir kita informacija.Tenka pripažinti, kad kai kurie išsikelti uždaviniai ne visiškai įgyvendinti: nepabaigta tobulinti pedagogų savianalizės elektroninė sistema, |

V. SSGG ANALIZĖ

|  |  |
| --- | --- |
| **STIPRYBĖS** | **SILPNYBĖS** |
| * Sukurta saugi, funkcionali, skatinanti vaikų ugdymą(si) aplinka, kuri nuolat atnaujinama šiuolaikinėmis priemonėmis, užtikrinančiomis kokybišką ikimokyklinį ir priešmokyklinį ugdymą.
* Sudarytos palankios sąlygos vaikų saviraiškai.
* Tėvai teigiamai vertina darželio veiklą, yra aktyvūs jos dalyviai.
* Įstaigoje dirba daug pedagogų, turinčių aukštą kvalifikaciją ir didelę pedagoginę patirtį. Jiems sudarytos sąlygos nuolat tobulėti.
* Visuose kabinetuose ir grupėse yra internetinė prieiga. Užtikrinamas informacijos prieinamumas tėvams.
* Įstaigoje dirba darni pagalbos vaikui specialistų komanda galinti suteikti pagalbą ne tik vaikams, bet ir jų tėvams. Laiku pastebimi vaikų ugdymo(si) sunkumai, informuojami tėvai.
* Dalijamasi gerąja patirtimi su rajono, respublikos pedagogais.
 | * Ugdymo priemonės nebetenkina kai kurių šiuolaikinių vaikų poreikių, būtina modernizuoti.
* Nepakankamai išplėtotas vaikų patirtinis ugdymas(is), tyrinėjimai, įv. metodikų ir jų elementų taikymas.
* Nepakankamas kai kurių bendruomenės narių atvirumas pokyčiams, noras bendrauti ir bendradarbiauti.
* Menka neformaliojo ugdymo būrelių pasiūla įstaigoje.
* Nėra socialinio pedagogo, nors jo pagalba rekomenduojama daugumai vaikų, turinčių specialiųjų ugdymo(si) poreikių.
* Trūksta patalpų specialistams.
* Reikalinga pastato renovacija ir inventoriaus atnaujinimas.
 |
| **GALIMYBĖS** | **GRĖSMĖS** |
| * Priimami palankūs ikimokykliniam ugdymui sprendimai (Ikimokyklinio ugdymo metodinės rekomendacijos, Vaiko pasiekimų aprašas ir kt.). Galimybė panaudoti tėvų ir rėmėjų lėšas ugdymui bei ugdymo(si) aplinkai gerinti.
* Sudarytos galimybės dalyvauti šalies ir tarptautiniuose kvalifikacijos tobulinimo, programose ir projektuose.
* Lanksti ir efektyvi Klaipėdos rajono Švietimo centro veikla tenkina daugumos pedagogų kvalifikacijos tobulinimo poreikius.
* Vyriausybės nutarimai, palankiai veikiantys specialiųjų poreikių vaikų ugdymą.
* Ryšių su kitomis ugdymo įstaigomis ir socialiniais partneriais plėtimas.
 | * Ikimokyklinio ugdymo rengimo institucijos nebetenkina poreikio, siekiant pedagoginio personalo atnaujinimo, pritraukiant jaunus, gabius pedagogus.
* Lėšų stoka įstaigos renovavimui, blogėja pastatų būklė.
* Nepakankamas dėmesys nacionaliniu lygiu ikimokyklinio ugdymo veiklos kokybės įsivertinimui (neoptimizuota metodika, nutrūko konsultantų tobulinimas).
* Dažna buhalterinę apskaitą, viešuosius pirkimus reglamentuojančių teisės aktų kaita.
* Švietimo politikos nestabilumas, kaita.
* Didėjantis specialiųjų ugdymosi poreikių turinčių vaikų skaičius.
 |

**VI. LOPŠELIO-DARŽELIO VEIKLOS STRATEGIJA**

 **VIZIJA**

 Saugi, moderni, nuolat besimokanti, atvira šeimai ir partnerystei, orientuota į šiuolaikinio ugdymo(si) strategijas ikimokyklinio ugdymo įstaiga, teikianti kokybišką ugdymą kiekvienam vaikui.

**MISIJA**

Teikti ankstyvąjį, ikimokyklinį ir priešmokyklinį ugdymą, ugdant sveiką, kūrybišką ir savimi pasitikintį vaiką.

**VERTYBĖS**

* Pagarba ir meilė vaikui, jo pastangų ir savasties pripažinimas
* Atvirumas pokyčiams ir siekis tobulėti
* Visų bendruomenės narių partnerystė ir socialinis jautrumas

**FILOSOFIJA**

* „Sakoma, kad laikas viską keičia, bet iš tiesų viską keisti turime patys“ A. Warhol
* „Pamokos, kurių mus moko mūsų vaikai, yra kur kas vertingesnės ir svarbesnės už pamokas, kurių mes mokome juos. Todėl geriausia, ką galima padaryti, tai stengtis į pasaulį žiūrėti vaiko akimis. Akimis, kurios nuoširdžiai gėrisi ir žavisi viskuo, ką mato“ L. Inner

**STRATEGINIAI PRIORITETAI, TIKSLAI IR UŽDAVINIAI**

 **STRATEGINIAI PRIORITETAI**

* Tikslingas, įvairus įvairiems ugdymas (SEU tobulinimas)
* Palankus vaikams ir darbuotojams emocinis ir psichologinis klimatas
* Sutelkta, tobulėjanti, reflektuojanti bendruomenė
* Mokymąsi stimuliuojanti aplinka
* Ugdymosi proceso kokybė
* Duomenimis grįstas valdymas

**STRATEGINIAI TIKSLAI IR UŽDAVINIAI**

2 strateginis tikslas

**Kurti pasidalintos lyderystės grįstą įstaigos kultūrą, siekiant kiekvieno bendruomenės nario savirealizacijos**

1strateginis tikslas.

**Užtikrinti kokybišką ugdymo proceso organizavimą, orientuotą į šiuolaikines ugdymo technologijas**

* 1. Uždavinys

Diegti analize, vertinimu grįstą ugdymo kokybės kultūrą

2.1. uždavinys

Tobulinti komandinį darbą, plėtojant lyderystę

2.2. uždavinys

Stiprinti bendruomeniškumo jausmą organizuojant kasmetines, bendruomenę suburiančias šventes ir ritualus

1.2. uždavinys

Integruoti STEAM ugdymo metodus, praplečiant vaikų bendrųjų kompetencijų ir gyvenimo įgūdžių ugdymą

2.3. uždavinys

Plėtoti tėvų ir pedagogų bendradarbiavimo ugdymo procese būdus

1.3. uždavinys

Orientuoti ugdymą į vaiko aktyvumo, saviraiškos galių tenkinimą

2.4. uždavinys

Vykdyti pedagoginės ir vadybinės patirties sklaidą

1.4. uždavinys

Užtikrinti tikslingą, įvairus įvairiems ugdymą, siekiant asmeninės pažangos. (SEU)

1.5. uždavinys

Bendradarbiaujant su tėvais ir socialiniais partneriais puoselėti sveiką gyvenseną

1.6. uždavinys

Tęsti modernizuotos, inovatyvios aplinkos, palankios ugdymui(si) kūrimą

|  |
| --- |
| 1.7. uždavinysGerinti higienines ir vaikų saugumo sąlygas |

**VII. STRATEGIJOS REALIZAVIMO PRIEMONIŲ PLANAS**

1. Tikslas. Užtikrinti kokybišką ugdymo proceso organizavimą, orientuotą į šiuolaikines ugdymo technologijas.
	1. Uždavinys. Diegti analize, vertinimu grįstą ugdymo kokybės kultūrą

|  |  |  |  |  |
| --- | --- | --- | --- | --- |
| *Priemonės* | *Pasiekimo indikatorius* | *Planuojamas pasiekimo laikas* | *Atsakingas asmuo* | *Finansavimo šaltiniai* |
| *1* | *2* | *3* | *4* | *5* |
| Įsivertinti 2 sritį „Vaiko ugdymas ir ugdymasis“ (pagal Ikimokyklinio ugdymo mokyklos vidaus audito metodiką, 2005 m.) | Įsivertinta 2 sritis „Vaiko ugdymas ir ugdymasis“ Sudarytas priemonių planas, siekiant tobulinti vaiko poreikių tenkinimo kokybę. Priemonių planas pradėtas įgyvendinti | Iki 2022 metų | Vidaus audito koordinacinė darbo grupė | Mokinio krepšelis, 50 Eur  |
|  Sistemingai organizuoti ugdymo(si) kokybės priežiūrą | Priežiūros rezultatai analizuojami, duomenys panaudojami veiklos kokybės gerinimui.Visi pedagogai kasmet yra vertinami bent po du kartus | Kasmet | Direktorius, direktoriaus pavaduotojas ugdymui | \_ |

* 1. Uždavinys. Integruoti STEAM ugdymo metodus, praplečiant vaikų bendrųjų kompetencijų ir gyvenimo įgūdžių ugdymą.

|  |  |  |  |  |
| --- | --- | --- | --- | --- |
| *Priemonės* | *Pasiekimo indikatorius* | *Planuojamas pasiekimo laikas* | *Atsakingas asmuo* | *Finansavimo šaltiniai* |
| I | *2* | *3* | *4* | *5* |
| Organizuoti mokymus apie STEAM ugdymą | Mokytojai turės teorinių žinių, kad galėtų taikyti STEAM ugdymo metodus. Mokymus išklausys ne mažiau 90 procentų pedagogų | 2020 metai | Direktorius | Mokinio krepšelis, 600 Eur |
| Sukurti aplinką, palankią STEAM ugdymo metodų taikymui. Atviru principu veikiančią STEAM kūrybos erdvę, tinkamą tiek tikslinėms ugdomosioms veiklos, tiek neformalioms bei savarankiškoms vaikų veikloms. | Bus įrengtos erdvės STEAM metodų taikymui. Grupės aprūpintos konkrečiomis ugdymo priemonėmis: pažinimo ir tyrinėjimo (mikroskopai, didinamieji stiklai, stebėjimo indai, žiūronai), konstravimo ir inžinerijos (LaQ konstruktoriai, robotikos priemonės), meno ir matematikos (šviesos stalai ir jų priedai, svarstyklės, įvairūs matuokliai), kuriose žais laisvai gebantis rinktis, žingeidus, gebantis realizuoti savo idėjas bei kūrybinį potencialą, spręsti problemas pasitelkus ne tik kritinį, bet ir informatinį mąstymą vaikas. | Iki 2020 metų | Direktorius, direktoriaus pavaduotojas ugdymui | Mokinio krepšelis, 30000 Eur |
| Rengti bandymų ir eksperimentų dienas | Vaikai aktyviai veikdami įgys vertingų žinių, gebėjimų, kuriuos galės sėkmingai pritaikyti praktikoje. Dienos rengiamos kartą per mėnesį | Kasmet | Metodinės grupės pirmininkas | - |
| Organizuoti edukacinės valandėlės ne įstaigos erdvėse | Kiekviena ikimokyklinio ir priešmokyklinio ugdymo grupė organizuoja ugdomąją veiklą kitose erdvėse ne mažiau kaip 3-4 kartus per metus  | Kasmet | Direktorius, direktoriaus pavaduotojas ugdymui | Mokinio krepšelis, 500 Eur |
| Organizuoti STEAM ugdomosios veiklos sklaidą ir refleksiją | Organizuojamos ir aptariamos per metus bent dvi atviros veiklos, kuriose integruotas STEAM metodas. Atsiras pagalbos vieni kitiems sistema, komandinio darbo įgūdžiai siekiant bendrų tikslų įgyvendinimo | Kasmet | Metodinės grupės pirmininkas | - |

* 1. Uždavinys. Orientuoti ugdymą į vaikų aktyvumo, saviraiškos galių tenkinimą.

|  |  |  |  |  |
| --- | --- | --- | --- | --- |
| ***Priemonės*** | ***Pasiekimo indikatorius*** | ***Planuojamas pasiekimo laikas*** | ***Atsakingas asmuo*** | ***Finansavimo šaltiniai*** |
| ***1*** | ***2*** | ***3*** | ***4*** | ***5*** |
| Atlikti bendruomenės apklausą, siekiant išsiaiškinti įstaigos ikimokyklinio ugdymo programos atnaujinimo poreikius | Sudaryta darbo grupė ikimokyklinio ugdymo programos atnaujinimui atliko apklausą, išvadas ir pasiūlymus programos atnaujinimui pateikė mokytojų tarybos posėdžiui svarstyti | 2020 metai2022 metai | Darbo grupė, direktoriaus pavaduotojas ugdymui | Savivaldybės biudžeto lėšos 50 Eur |
| Atnaujintos ugdymo programos projektą patalpinti įstaigos internetiniame puslapyje | Atnaujintas ugdymo programos projektas apsvarstytas bendruomenėje, pakoreguotas, atsižvelgiant į pasiūlymus, suderintas su įstaigos taryba ir patvirtintas direktoriaus įsakymu | 2020 metai2022 metai | Darbo grupė, direktoriaus pavaduotojas ugdymui | ***-*** |
| Dalyvauti regioniniame ikimokyklinio ir priešmokyklinio amžiaus vaikų etnokultūriniame projekte „Pelytės pyragas“ | Vaikai renginio dalyviai | 2020 metai | Direktoriaus pavaduotoja ugdymui | Mokinio krepšelio lėšos 100 Eur |
| Įgyvendinti gamtosauginįprojektą-konkursą „Mažieji sodeliai“  | Vaikai aktyvūs etnografinio gėlių darželio kūrėjai | 2020 metai | Direktoriaus pavaduotoja ugdymui | Mokinio krepšelio lėšos 100 Eur |
| Organizuoti rajono ikimokyklinių įstaigų teatrinių grupių festivalį-apžiūrą „Bebenčiuko teatras“ | Organizuotas festivalis-apžiūra, kuriame dalyvavo dauguma rajono ikimokyklinių įstaigų. Renginį dalyviai vertina pozityviai | 2021 metai | Darbo grupė | Mokinio krepšelis, savivaldybės biudžeto lėšos 100 Eur |
| Dalyvauti Lietuvos vaikų ir moksleivių televizijos konkurse „Dainų dainelė“ | Vaikai Lietuvos vaikų ir moksleivių televizijos konkurso „Dainų dainelė“ dalyviai | 2020 metai2022 metai | Meninio ugdymo pedagogas | Mokinio krepšelis, 50 Eur  |
| Dalyvauti rajono dainų apžiūroje „Augino močiutė“ | Vaikai apžiūros dalyviai | 2021 metai | Meninio ugdymo pedagogas | – |
| Dalyvauti respublikiniame ikimokyklinių ugdymo įstaigų projekte „Lietuvos mažųjų žaidynės 2020“ | Didės vaikų fizinis aktyvumas. | 2020 metai | Direktoriaus pavaduotojas ugdymui, | Mokinio krepšelis, 150 Eur |
| Vakarų Lietuvos regiono metodinė-praktinė konferancija meninio ugdymo mokytojams „Meninio ugdymo mokytojų kūrybos panaudojimas ugdant vaikus“ | Išleista knygelė – dainelių rinkinys.Pasidalinta patirtimi, kaip meninė veikla padeda visapusiškam ugdymui | 2020 metai | Direktorius,meninio ugdymo pedagogas | Savivaldybės biudžeto lėšos 50 Eur |
| Parengti ir įgyvendinti projektą, skirtą paminėti Vasario 16-ąją ir Kovo 11-ąją „Aš gyvenu Lietuvoje“ | Įtraukta visa įstaigos bendruomenė švęsti Vasario 16-osios ir Kovo 11- osios šventes, tėvai dalyvaus puošiant aplinką | 2020 metai | Direktorius | Savivaldybės biudžeto lėšos 50 Eur |
| Įgyvendinti tarptautinį projektą „Pasakyk pasauliui labas“ | Vaikai bendraus, dalinsis patirtimi su kitos šalies vaikais per „Skype“ | 2020-2023 metai | Direktoriaus pavaduotojas ugdymui, | Mokinio krepšelis, 300 Eur |
| „Ančiukų“ grupės projektas „Gerdami arbatą, stipriname sveikatą“ | Vaikai lavins kalbą kvėpavimo– pūtimo pratimais | 2020-2023 metai | Direktoriaus pavaduotojas ugdymui, | Savivaldybės biudžeto lėšos 50 Eur |
| „Aitvariukų“ grupės projektas „Penktadienis su tėveliu“ | Tėvai dalyvaus veikloje, vaikai susipažins su tėvų profesijomis, pomėgiais | 2021 metai | Direktoriaus pavaduotojas ugdymui, | Savivaldybės biudžeto lėšos 50 Eur |
| Projektas „Gurgu gurgu į Kaziuko turgų“ | Įtraukta visa darželio bendruomenė, tėvai, socialiniai partneriai. | 2021 metai | Direktoriaus pavaduotojas ugdymui, | Savivaldybės biudžeto lėšos 50 Eur |

1.4 Uždavinys. Užtikrinti tikslingą, įvairus įvairiems ugdymą, siekiant asmeninės pažangos.

|  |  |  |  |  |
| --- | --- | --- | --- | --- |
| ***Priemonės*** | ***Pasiekimo indikatorius*** | ***Planuojamas pasiekimo laikas*** | ***Atsakingas asmuo*** | ***Finansavimo šaltiniai*** |
| ***1*** | ***2*** | ***3*** | ***4*** | ***5*** |
| Socialinių ir emocinių kompetencijų ugdymas priešmokyklinėse grupėse, vykdant prevencinę programą ,,Laikas kartu“. | Aptartas programos ,,Laikas kartu“ poreikis**.** Numatytas pratybų knygučių įsigijimas**.**Ugdomas socialinis sąmoningumas, tarpusavio santykių stiprinimas, savitvarda. Sukurta tinkama aplinka, skatinamas šeimos dalyvavimas  | Kasmet | Direktoriaus pavaduotojas ugdymui | Mokinio krepšelis, 1000 Eur  |
| Mokytojams, kurie nėra susipažinę su programos ,,Laikas kartu“ metodika, sudaryti galimybes dalyvauti mokymuose | Mokytojai įgiję kompetencijų įgyvendinti SEU programą „Laikas kartu“ | Pagal poreikį | Direktoriaus pavaduotojas ugdymui | Mokinio krepšelis, 300 Eur  |
| Pradėti įgyvendinti pozityvaus elgesio programą ,,Kimohi“ su penkiamečiais. Siekti, kad programa būtų vykdoma visose ikimokyklinio amžiaus grupėse | Bendravimo, pozityvaus elgesio lavinimas.  | Kasmet | Direktoriaus pavaduotojas ugdymui | Mokinio krepšelis, 1000 Eur  |
| Organizuoti seminarą įstaigos ikimokyklinio ugdymo mokytojams apie programos ,,Kimohi“ vykdymą | Mokytojų profesinis tobulėjimas, mokytojai pasirengę įgyvendinti SEU programą „Kimohi“ | Pagal poreikį | Direktoriaus pavaduotojas ugdymui | Mokinio krepšelis, 300 Eur  |
| Sukurti grupėje aplinką, kurioje ,,gyvens“ Kimohi personažai | Grupės aplinkos turtinimas Kimohi lėlytėmis, emocijų pagalvėlėmis. Emocijų pažinimas, teigiamos ugdytinių emocijos, puiki savijauta.Programos elementų taikymas adaptacijos laikotarpiu | Iki 2021 m. | Direktoriaus pavaduotojas ugdymui | Mokinio krepšelis, 300 Eur  |
| Supažindinti tėvus su ,,Kimohi“ programa, jos elementus taikyti namuose | Įstaigos ir šeimos partnerystė | Iki 2021 metų | Direktoriaus pavaduotojas ugdymui | - |
|  Įstaigos specialistų rekomendacijos mokytojams, mokytojo padėjėjams ir tėvams apie specialiojo ugdymo metodus, būdus, mokymo priemonių naudojimą | Suteikta savalaikė specialiojo ugdymo pagalba. Informacija talpinama įstaigos internetiniame puslapyje | Kasmet | Direktoriaus pavaduotojas ugdymui | -  |
| Plėtoti tarptautinio tolerancijos projekto „Pasakyk pasauliui Labas“ veiklą | Vaikai susipažinę su įvairiomis pasaulio kultūromis, tradicijomis, bendraamžių gyvenimo būdu | 2021 metai | Direktoriaus pavaduotojas ugdymui | Mokinio krepšelis, 400 Eur  |
| Organizuoti tolerancijos, draugystės, atjautos dienas integruotas įvairioje veikloje | Organizuojamos tolerancijos, draugystės, atjautos dienos integruotos įvairioje veikloje bent 3 kartus per mokslo metus | Kasmet | Direktoriaus pavaduotojas ugdymui | Mokinio krepšelis, 25 Eur  |
| Organizuoti savaitę be patyčių  | Organizuotos savaitės be patyčių, bent 1 kartą per mokslo metus | Kasmet | Direktoriaus pavaduotojas ugdymui | Mokinio krepšelis, 30 Eur  |
| Į Vaiko gerovės komisijos (VGK) veiklą integruoti socialinio emocinio ugdymo (SEU) priemones | Kasmet VGK metiniuose planuose numatytos SEU prevencinės veiklos | Kasmet | VGK pirmininkas | Mokinio krepšelis, 100 Eur  |

* 1. Uždavinys. Bendradarbiaujant su tėvais ir socialiniais partneriais puoselėti sveiką gyvenseną.

|  |  |  |  |  |
| --- | --- | --- | --- | --- |
| *Priemonės* | *Pasiekimo indikatorius* | *Planuojamas pasiekimo laikas* | *Atsakingas asmuo* | *Finansavimo šaltiniai* |
| *1* | *2* | *3* | *4* | *5* |
| Informuoti bendruomenę apie įstaigos narystę sveikata stiprinančių mokyklų tinkle | Įstaigos bendruomenė susipažinusi su sveikatą stiprinančios mokyklos 2020–2023 programa | 2020 metai | Sveikatos stiprinimo grupė | - |
| Ikimokyklinio ugdymo mokyklos bendruomenės narių fizinio aktyvumo skatinimas | Organizuoti sveikatos stiprinimo renginiai, šventės, sporto šventės, išvykos, projektai.Rytinių mankštų kompleksas.Tradicinės sveikatingumo šeimos šventės.Sveikatingumą skatinančios akcijos:„Vasaris – sveikatingumo mėnuo“;„Sveikuolių sveikuoliai“;„Švarių rankų šokis“ | 2020–2022 m. m. | Sveikatos stiprinimo grupė | Mokinio krepšelis, 250 Eur |
| Papildyti ugdomąją aplinką naujomis priemonėmis fizinio aktyvumo skatinimui.Edukacinių erdvių plėtojimas sudarant saugią aplinką vaikams | Lopšelio-darželio aplinka atitiks sveikatos saugos reikalavimus | 2020–2022 m. m. | Direktoriaus pavaduotojas ugdymui, sveikatingumo darbo grupė | Mokinio krepšelis, 500 Eur |
| Seminarai, konferencijos, paskaitos, interaktyvios diskusijos sveikatos saugojimo ir stiprinimo klausimais | Pedagogai tobulins savo kvalifikaciją, tėvai gaus daugiau informacijos sveikatos stiprinimo klausimais. Pedagogų ir kitų ugdymo procese dalyvaujančių asmenų žinios ir gebėjimai bus tikslingai panaudojami sveikatos stiprinimo ir ugdymo procese | 2020–2022 m. m. | Direktoriaus pavaduotojas ugdymui, sveikatingumo darbo grupė | Mokinio krepšelis, 300 Eur |
| Bendravimas ir bendradarbiavimas su Visuomenės sveikatos centru, Pedagogine psichologine tarnyba, Pirminiais sveikatos priežiūros centrais, Vaiko raidos centru, mokyklomis dalyvaujančiomis sveikatą stiprinančių mokyklų tinkle | Vyks veiksmingas bendradarbiavimas su socialiniais partneriais, gaunant abipusę pagalbą. Prasiplės ir sustiprės ryšys su kitomis ikimokyklinėmis įstaigomis | 2020–2022 m. m. | Direktoriaus pavaduotojas ugdymui, sveikatingumo darbo grupė | Mokinio krepšelis, 100 Eur |
| Sveikatos stiprinimo veiklos patirties sklaida ir tęstinumas ikimokyklinio ugdymo mokykloje | Sveikatos ugdymas vyksta integruojant į visą ugdymo procesą. Taikomi aktyvieji ugdymo metodai ir prevencinės priemonės formuos vaikų sveikos gyvensenos nuostatas ir įgūdžius | 2020–2022 m. m. | Direktoriaus pavaduotojas ugdymui, sveikatingumo darbo grupė | Mokinio krepšelis, 200 Eur |

 1.6.Uždavinys. Tęsti modernizuotos, inovatyvios aplinkos, palankios ugdymuisi kūrimą.

|  |  |  |  |  |
| --- | --- | --- | --- | --- |
| *Priemonės* | *Pasiekimo indikatorius* | *Planuojamas pasiekimo laikas* | *Atsakingas asmuo* | *Finansavimo šaltiniai* |
| *1* | *2* | *3* | *4* | *5* |
| Į vaiką orientuoto ugdymo aplinkos kūrimo reikalavimų ir esamos situacijos analizė | Vidaus ir lauko aplinka atitiks į vaiką orientuoto ugdymo reikalavimus | 2020 metai | Direktorius, direktoriaus pavaduotojas ugdymui | - |
| Modernizuoti grupės erdvių funkcionalumą, pritaikant jas patyriminiam, kūrybiniam ugdymui | Bus įrengtos erdvės STEAM metodų taikymui. Grupės aprūpintos konkrečiomis ugdymo priemonėmis: pažinimo ir tyrinėjimo (mikroskopai, didinamieji stiklai, stebėjimo indai, žiūronai), konstravimo ir inžinerijos (LaQ konstruktoriai, robotikos priemonės), meno ir matematikos (šviesos stalai ir jų priedai, svarstyklės, įvairūs matuokliai) | Iki 2021 metų | Direktorius, direktoriaus pavaduotojas ugdymui | Mokinio krepšelis, Fizinių asmenų pajamų mokesčio parama, 3000 Eur |
| Grupėse įrengti poilsio-ramybės kampelius | Įrengtos erdvės vaikų individualiam poilsiui su sensorinėmis priemonėmis: palapinės, sėdėjimo pagalvės, LED akvariumai, raminantys projektoriai ir skydai, ausinės ir pan. | Iki 2021 metai | Direktorius, direktoriaus pavaduotojas ugdymui | Mokinio krepšelis, Fizinių asmenų pajamų mokesčio parama, 1200 Eur |
| Aktyvinti kompiuterinių technologijų naudojimą ugdymo procese | IKT technologijos naudojamos ugdymo turiniui atskleisti, individualiam darbui su vaiku  | Kasmet | Direktoriaus pavaduotojas ugdymui | - |
| Turtinti lauko žaidimų aikštelių aplinką naujais, vaikų judėjimo ir žaidimo poreikius tenkinančiais įrenginiais, erdvėmis | Bus garantuotas nenutrūkstamas vaikų ugdymas vidaus ir lauko erdvėse.Atnaujinti edukaciniai daržovių, prieskonių, vaistažolių darželiai.Įrengtassveikatingumo takelis.Pasivaikščiojimų takeliai išdažyti ugdomosiomis, pažinimo, skaičiavimo, matavimo užduotimis.Kiekvienos grupės aikštelėje įrengtos piešimo lentos | Iki 2021 metų | Direktorius, direktoriaus pavaduotojas ugdymui | Mokinio krepšelis, Fizinių asmenų pajamų mokesčio parama, 3000 Eur |

* 1. Uždavinys. Gerinti higienines ir vaikų saugumo sąlygas.

|  |  |  |  |  |
| --- | --- | --- | --- | --- |
| *Priemonės* | *Pasiekimo indikatorius* | *Planuojamas pasiekimo laikas* | *Atsakingas asmuo* | *Finansavimo šaltiniai* |
| *1* | *2* | *3* | *4* | *5* |
| Sistemingai prižiūrėti ir tobulinti įstaigos sanitarines ir higienines sąlygas | Bent kartą per mėnesį atliekama išsami sanitarinė-higieninė ugdymosi sąlygų priežiūra. Bent kas tris mėnesius rezultatai analizuojami direkciniuose posėdžiuose | Kasmet | Direktoriaus pavaduotojas ūkio reikalams | – |
| Įsigyti daržovių pjaustymo kombainą | Įsigytas kombainas daržovių pjaustymui | Iki 2022 metų | Direktoriaus pavaduotojas ūkio reikalams | Savivaldybės biudžeto lėšos, 1000 Eur |
| Atlikti remontą salėje | Atliktas salės remontas | Iki 2022 metų | Direktoriaus pavaduotojas ūkio reikalams | Savivaldybės biudžeto lėšos, 5000 Eur  |
| Atlikti remontą pirmo aukšto koridoriuose | Atliktas pirmo aukšto koridorių remontas | Iki 2022 metų | Direktoriaus pavaduotojas ūkio reikalams | Savivaldybės biudžeto lėšos, 10000 Eur  |
| Įsigyti radiatorių apsaugas | Visi ugdymo patalpose esantys radiatoriai apsaugoti apsauginėmis grotelėmis | Iki 2022 metų | Direktoriaus pavaduotojas ūkio reikalams | Savivaldybės biudžeto lėšos, 10000 Eur  |
| Įsigyti vėjapjovę | Įsigyta vėjapjovė | Iki 2022 metų | Direktoriaus pavaduotojas ūkio reikalams | Savivaldybės biudžeto lėšos, 700 Eur  |
| Įsigyti plaunamą dulkių siurblį | Įsigytas plaunamas dulkių siurblys užtikrins bendro naudojimo patalpų higieną | Iki 2022 metų | Direktoriaus pavaduotojas ūkio reikalams | Savivaldybės biudžeto lėšos, 700 Eur  |

2.Tikslas. Kurti pasidalintos lyderystės grįstą įstaigos kultūrą, siekiant kiekvieno bendruomenės nario savirealizacijos

 2.1. Uždavinys. Tobulinti komandinį darbą plėtojant lyderystę.

|  |  |  |  |  |
| --- | --- | --- | --- | --- |
| *Priemonės* | *Pasiekimo indikatorius* | *Planuojamas pasiekimo laikas* | *Atsakingas asmuo* | *Finansavimo šaltiniai* |
| *1* | *2* | *3* | *4* | *5* |
| Mokytojų tarybos posėdyje aptarti pedagogų kvalifikacijos tobulinimo kryptingumą, siejant su įstaigos prioritetiniais tikslais | Atlikta pedagogų kvalifikacijos tobulinimo savianalizė. Mokytojų tarybos posėdyje numatytos priemonės tolimesniam kvalifikacijos tobulinimui | 2020 metais | Direktoriaus pavaduotojas ugdymui | – |
| Gerosios patirties sklaida tarp įstaigos pedagogų | Kartą per metus bus organizuojamos nemažiau kaip dvi atviros veiklos, rezultatai aptariami metodiniame ratelyje. | Kasmet | Direktoriaus pavaduotojas ugdymui | Mokinio krepšelis, 150 Eur. |
| Pedagogų kvalifikacijos tobulinimas komandinio darbo veiksmingumo klausimais | 60 % pedagogų dalyvavę mokymuose komandinio darbo tema, įgiję patirties ir žinių, kurias taikys savo darbe  | Iki 2022 metų | Direktoriaus pavaduotojas ugdymui | Mokinio krepšelis, 2500 Eur. |
|  Komandinio darbo organizavimas įgyvendinant įvairaus lygio projektus įstaigoje | 90% pedagogų dirbs komandomis, įsijungs į projektines įstaigos veiklas, pedagogų indėlis į įstaigos metodinės ir projektinės grupės veiklą bus efektyvus | Kasmet | Direktorius, direktoriaus pavaduotojas ugdymui | - |
| Įstaigos planavimo struktūros analizė, komandų ir darbo grupių veiklos planai, ataskaitos rezultatai | Kryptingi ir kasmet planuojami darbo grupių ir komisijų veiklos planai padeda įgyvendinti strategiją, įtraukti visi darbuotojai, aiškiai paskirstytos funkcijos kiekvienoje komandoje | Kasmet | Direktorius, direktoriaus pavaduotojas ugdymui, pavaduotojas ūkio reikalams | - |

2.2.Uždavinys. Stiprinti bendruomeniškumo jausmą organizuojant kasmetines, bendruomenę suburiančias šventes ir ritualus.

|  |  |  |  |  |
| --- | --- | --- | --- | --- |
| *Priemonės* | *Pasiekimo indikatorius* | *Planuojamas pasiekimo laikas* | *Atsakingas asmuo* | *Finansavimo šaltiniai* |
| *1* | *2* | *3* | *4* | *5* |
| 1. Organizuoti anketinę apklausę siekiant išsiaiškinti darbuotojų lūkesčius ir pageidavimus | Nustatyti bendruomenės lūkesčiai bei pageidavimai, parengtas planas jų įgyvendinimui | 2020 metai |  Direktoriaus pavaduotojas ugdymui | - |
| 2. Pedagogų – tėvų sporto varžybos „Kartu mes – jėga“ | Aktyvus pedagogų ir tėvų dalyvavimas varžybose, siekiant bendruomenės sutelktumo, glaudaus bendradarbiavimo | 2021 metai | Direktoriaus pavaduotojas ugdymui | Mokinio krepšelis, 50 Eur |
| 3. Paminėti įstaigos veiklos 40 metų jubiliejų | Įstaigos bendruomenės nariai – aktyvūs renginio dalyviai | 2022 metai |  Direktorius | Mokinio krepšelis, savivaldybės biudžeto lėšos 250 Eur |
|  4. Suorganizuoti Mokytojų dienos progai paminėti edukacinę išvyką į Klaipėdos „Džiugo namus“  | Bendravimas neformalioje aplinkoje pasitarnaus bendruomenės narių mikroklimato gerinimui | 2020 metai |  Direktorius | - |
| 5. Viktorina „Gudručiai ir Gudrutės“ | Organizuota viktorina sutelks bendruomenę ieškant atsakymų į viktorinos klausimus, suteiks džiugių emocijų, suburs bendruomenę bendram tikslui | 2021 metai | Direktoriaus pavaduotojas ugdymui | Mokinio krepšelis, 50 Eur |
| 6. Sporto renginys „Sveikatos takeliu – su mama ir tėveliu“ | Bendruomenės nariai kartu su tėveliais dalyvaus estafečių rungtyse. Sporto renginys padės stiprinti bendruomeniškumo jausmą. | 2022 metai | Direktoriaus pavaduotojas ugdymui | Mokinio krepšelis, 50 Eur |

2.3. Uždavinys. Plėtoti tėvų ir pedagogų bendradarbiavimo ugdymo procese būdus.

|  |  |  |  |  |
| --- | --- | --- | --- | --- |
| *Priemonės* | *Pasiekimo indikatorius* | *Planuojamas pasiekimo laikas* | *Atsakingas asmuo* | *Finansavimo šaltiniai* |
| *1* | *2* | *3* | *4* | *5* |
| Atvirų durų dienos įstaigoje organizavimas „Gyvenimą darželyje kurkime kartu“ | Kiekvienais mokslo metais organizuota bent viena atvirų durų diena | Kasmet |  Direktorius, direktoriaus pavaduotojas ugdymui | - |
| Anketinės apklausos „Kaip galėčiau prisidėti prie darželio veiklos gerinimo ir tobulinimo“ | Kasmet atlikta tėvų apklausa skatins tėvų ir pedagogų bendradarbiavimą | Kasmet | Direktorius, direktoriaus pavaduotojas ugdymui | Savivaldybės biudžeto lėšos, 30 Eur |
|  Informacijos pateikimas ne tik bendraujant, bet ir naudojant IKT | Užtikrintas greitas, išsamus informacijos perdavimas  | Pagal poreikį |  Direktorius, direktoriaus pavaduotojas ugdymui |  - |
| Tėvų švietimo (paskaitos, mokymai)organizavimas pozityvios tėvystės įgūdžių stiprinimo temomis | Seminarą išklausė ne mažiau 50 % tėvų | Iki 2022 metų |  Direktorius, direktoriaus pavaduotojas ugdymui |  Savivaldybės biudžeto lėšos, 300 Eur |
| Skatinti iniciatyvas „Kartų dienos“, „Smagi diena darželyje su mama“, „Pabūk mano auklėtoja/as“ ir t.t. | Tėvai aktyvūs įvairių renginių, projektų dalyviai ir organizatoriai bei rėmėjai | Kasmet |  Direktorius, direktoriaus pavaduotojas ugdymui | Savivaldybės biudžeto lėšos, 100 Eur |
| Užtikrinti šeimos, kaip lygiavertės partnerės, dalyvavimą ugdymo procese, teikiant reikalingą informaciją ir aktyviai kviečiant dalyvauti ir tapti ugdymo proceso dalyviu | 80% tėvų dalyvauja vertinant vaikų ugdymo(si) pasiekimus, 55 % dalyvauja organizuojant ugdymo procesą | Iki 2020 metų |  Direktorius, direktoriaus pavaduotojas ugdymui |  - |

2.4. Uždavinys. Vykdyti pedagoginės ir vadybinės patirties sklaidą.

|  |  |  |  |  |
| --- | --- | --- | --- | --- |
| *Priemonės* | *Pasiekimo indikatorius* | *Planuojamas pasiekimo laikas* | *Atsakingas asmuo* | *Finansavimo šaltiniai* |
| *1* | *2* | *3* | *4* | *5* |
| Organizuoti inovatyvios ugdomosios veiklos sklaidą ir refleksiją įstaigoje | Metiniuose metodinės grupės planuose numatomos atviros veiklos įstaigos pedagogams. Kasmet organizuojamos bent trys atviros veiklos, veiklos aptariamos | Kasmet | Metodinės grupės pirmininkas | Mokinio krepšelis, 100 Eur  |
| Pažangiosios pedagoginės patirties sklaida rajono pedagogams |  Bent vienas pedagogas per mokslo metus pristatė savo gerąją darbo patirtį rajono pedagogams | Kasmet | Direktoriaus pavaduotojas ugdymui | Mokinio krepšelis, 100 Eur  |
| Dalyvauti respublikos ikimokyklinių įstaigų ,,Saulutė“ sambūrio veikloje | Pristatyta geroji įstaigos patirtis | Pagal sambūrio veiklos planą | Direktorius | Mokinio krepšelis 300 Eur |
| Plėtoti bendradarbiavimą su miesto ir respublikos ikimokyklinio ugdymo įstaigomis | Įvykę bendradarbiavimo renginiai | Kasmet | Direktorius | Mokinio krepšelis 300 Eur |
| Skleisti informaciją apie įstaigos veiklą rajoninėje ir respublikinėje spaudoje | Bent vienas straipsnis rajoninėje ar/ir respublikinėje spaudoje per du metus | Iki 2022 m | Direktorius | - |
| Apie kiekvieną įstaigos renginį informuoti internetinėje svetainėje [www.gargzdusaulute.lt](http://www.gargzdusaulute.lt) | Įstaigos bendruomenė ir visi suinteresuoti asmenys informuoti apie įstaigos veiklą | Kasmet | Direktoriaus pavaduotojas ugdymui | – |

 **VIII. STRATEGINIO PLANO PRIEMONIŲ ĮGYVENDINIMO ĮSIVERTINIMO PERIODIŠKUMAS, STEBĖSENA**

 Strateginiams tikslams įgyvendinti kiekvienais mokslo metais rengiami metinės veiklos planai. Įgyvendinimo priežiūra vykdoma viso proceso metu. Strateginio plano ir metinių veiklos programų rengimo darbo grupės kasmet, prieš pradedant rengti metinį veiklos planą, atlieka strateginio plano tikslų realizavimo lygio analizę, rezultatus pateikia lopšelio-darželio bendruomenei. Refleksijos metu bendruomenės nariai vertina strateginio plano tikslų įgyvendinimo kokybę, teikia pasiūlymus, rekomendacijas tolimesniam strateginio plano tikslų įgyvendinimui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Lopšelio-darželio „Saulutė“ tarybos

2020 m. sausio 16 d. posėdžio

protokoliniu nutarimu

(protokolo Nr. T-1)